Temeljem članka 35. stavka 1. točke 4 i čl. 53. stavka 1. i 3. Zakona o lokalnoj i područnoj (regionalnoj) samoupravi („Narodne novine“, br. 331, 60/1- vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19) i članka 43. i 84. Statuta Istarske županije ("Službene novine Istarske županije" br. 10/09, 04/13, 16/16, 1/17, 2/17, 2/18, 6/21 i 20/22- pročišćeni tekst ), Skupština Istarske županije na sjednici održanoj dana \_\_\_\_\_\_\_\_\_\_ godine, donosi

**ODLUKU**

**o izmjenama i dopunama Odluke o ustrojstvu i djelokrugu upravnih tijela**

**Istarske županije**

**Članka 1.**

Članak 1. stavak 2. mijenja se i glasi:

„Upravna tijela su odgovorna Županu Istarske županije za zakonito i pravovremeno obavljanje poslova iz svog djelokruga.“

**Članka 2.**

U Odluci o ustrojstvu i djelokrugu Istarske županije („Službene novine Istarske županije“ br. 26/19) u  **članku 6**. dodaje se novi stavak 2.a koji glasi:

„Kao posebna ustrojstvenu jedinica unutar Upravnog odjela za zdravstvo i socijalnu skrb ustrojava se **Odsjek za hrvatske branitelje, zdravstvenu zaštitu neosiguranih osoba i humanitarnu pomoć.“**

**Članak 3.**

Članak 14. mijenja se i glasi:

**„Upravni odjel za zdravstvo i socijalnu skrb obavlja poslove iz samoupravnog djelokruga:**

* sudjeluje u osiguravaju popunjavanje mreže javne zdravstvene službe u suradnji s jedinicama lokalne samouprave,
* sudjeluje u organizaciji rada i obavlja poslove vezane uz osnivačka prava zdravstvenih ustanova čiji je osnivač Istarska županija,
* koordinira i organizira rad svih pravnih i fizičkih osoba koje na području Istarske

županije obavljaju zdravstvenu djelatnost,

* predlaže donošenja plana zdravstvene zaštite za područje Istarske županije,
* predlaže donošenje jednogodišnjih i trogodišnjih planova promicanja zdravlja,

prevencije te ranog otkrivanja bolesti,

* sudjeluje u organizaciji provođenja javnozdravstvenih mjera sukladno planu zdravstvene zaštite i planovima promicanja zdravlja, prevencije te ranog otkrivanja bolesti,
* sudjeluje u osiguravanju provođenja specifičnih mjera te pružanja zdravstvene zaštite na otocima, rijetko naseljenim i nerazvijenim područjima u suradnji s ministarstvom nadležnim za zdravstvo i Hrvatskim zavodom za zdravstveno osiguranje,
* predlaže osiguravanje sredstva za provođenje javnozdravstvene, epidemiološke i zdravstvenoekološke djelatnosti te prevenciju bolesti,
* predlaže osiguravanje sredstva za provođenje mjera zdravstvene ekologije,
* predlaže osiguravanje sredstva za hitnu medicinu, ako to ne osigurava Republika Hrvatska,
* predlaže osiguravanje sredstva i obavljanje poslova vezanih uz organizaciju i rad mrtvozorničke službe,
* predlaže osiguravanje sredstva za investicijsko ulaganje i investicijsko i tekuće održavanje zdravstvenih ustanova, prostora, medicinske i nemedicinske opreme i prijevoznih sredstava te za informatizaciju zdravstvene djelatnosti, sukladno planu i programu mjera zdravstvene zaštite i mreži javne zdravstvene službe, kao i za pokriće gubitaka zdravstvenih ustanova čiji je osnivač Istarska županija,
* predlaže osiguravanje sredstva za zdravstvenu zaštitu stanovnika na području Istarske županije iznad standarda utvrđenih obveznim zdravstvenim osiguranjem,
* koordinira rad županijskih stručnih tijela i savjetodavnih tijela u području zdravstvene zaštite,
* sudjeluje u ustrojavanju, obavljanju, usklađivanju i unapređivanju djelatnosti socijalne skrbi,
* sudjeluje u organizaciji rada i obavlja poslove vezane uz osnivačka prava ustanova socijalne skrbi čiji je osnivač Istarska županija,
* sudjeluje u donošenju, provedbi i praćenju provedbe socijalnog plana,
* vodi evidencije i dokumentacije o ostvarivanju prava propisanih zakonom kojim se

uređuje socijalna skrb i drugih prava iz socijalne skrbi utvrđenih općim aktima jedinica

lokalne i područne (regionalne), sastavlja i objedinjava izvješća i dostavlja izvješća

ministarstvu nadležnom za socijalnu skrb,

* predlaže osiguravanje sredstva za financiranje djelatnosti socijalne skrbi u proračunu Istarske županije propisanih zakonom kojim se uređuje socijalna skrb i posebnim propisima, u skladu sa socijalnim planom i mrežom socijalnih usluga na području Istarske županije,
* predlaže osiguravanje sredstva za ostvarivanje novčanih naknada i socijalnih usluga

stanovnicima na svom području u većem opsegu nego što je utvrđeno zakonom kojim

se uređuje socijalna skrb,

* predlaže donošenje akata o ostvarivanju prava na naknade iz socijalne skrbi u većem

opsegu nego što je propisano zakonom kojim se uređuje socijalna skrb i provodi

upravne postupke i rješava o tim pravima,

* provodi upravne postupke i donosi rješenja o ispunjavanju mjerila za pružanje socijalnih usluga i rješenja o prestanku pružanja socijalnih usluga u slučajevima propisanim zakonom kojim se uređuje socijalna skrb, a izmjene unosi u Registar pravnih i fizičkih osoba koje obavljaju djelatnost socijalne skrbi
* najmanje jednom godišnje obavlja kontrolu ispunjavanja mjerila za pružanje socijalnih usluga utvrđenih rješenjem
* organizira edukacije stručnih radnika pružatelja usluga za koje je donio rješenje o ispunjavanju mjerila za pružanje socijalnih usluga
* podržava i potiče razvoj socijalnih usluga u zajednici,
* koordinira i provodi mjere iz nacionalnih strategija i programa u području socijalne

skrbi,

* koordinira rad županijskih stručnih tijela i savjetodavnih tijela u području socijalne skrbi,
* provodi natječaje te financiranje i ugovaranje programa i projekata od interesa za opće dobro koje provode udruge i druge organizacije civilnog društva sukladno planu

zdravstvene zaštite, socijalnom planu i drugim razvojnim i strateškim dokumentima.

**Upravni odjel za zdravstvo i socijalnu skrb obavlja i povjerene poslove državne**

**uprave određene zakonom:**

1) upravne poslove prvog stupnja i druge stručne poslove, koji se odnose na:

- pravni položaj, rješavanje pravnog položaja, statusa i drugih pitanja hrvatskih branitelja iz Domovinskog rata i članova njihovih obitelji, hrvatskih ratnih vojnih invalida iz Domovinskog rata, članova obitelji smrtno stradalog ili nestalog hrvatskog branitelja iz Domovinskog rata, stradalih pirotehničara i članova njihovih obitelji; ostvarivanje prava na oslobađanje od sudjelovanja u troškovima zdravstvene zaštite iz obveznoga zdravstvenoga osiguranja iz članka 23. Zakona o hrvatskim braniteljima iz Domovinskog rata i članovima njihovih obitelji; zaštitu civilnih žrtava Domovinskog rata, zaštitu civilnih stradalnika iz Domovinskog rata, zaštitu sudionika Drugog svjetskog rata, zaštitu vojnih i civilnih invalida Drugog svjetskog rata, mirnodopskih vojnih invalida, ratnih vojnih invalida stradalih pri obavljanju vojnih i redarstvenih dužnosti u stranoj zemlji u okviru mirovnih snaga i mirovnih misija ako ih je na tu dužnost uputilo nadležno tijelo u okviru međunarodnih obveza nakon 15. svibnja 1945. godine i članova njihovih obitelji; pružanje primarne pravne pomoći strankama; pribavljanje nalaza i mišljenja tijela nadležnog za vještačenje o uzroku i postotku oštećenja organizma, pravu na doplatak za njegu i pomoć druge osobe, pravu na ortopedski doplatak, pravu na doplatak za pripomoć u kući, nesposobnosti za privređivanje; ostvarivanje prava na novčanu naknadu za nezaposlene hrvatske branitelje iz Domovinskog rata i članove njihovih obitelji i preispitivanje postojanja uvjeta za sve korisnike prava na novčanu naknadu za daljnje korištenje tim pravom; ostvarivanje prava na jednokratnu novčanu pomoć nakon ekshumacije i identifikacije ili proglašenja nestalog hrvatskog branitelja iz Domovinskog rata umrlim; izvješćivanje i pozivanje članova obitelji nestalih hrvatskih branitelja i civilnih žrtava iz Domovinskog rata o identifikaciji posmrtnih ostataka; ostvarivanje prava na troškove grobnog mjesta, troškove ukopa uz odavanje vojnih počasti i uređenje grobnih mjesta; sudjelovanje u organizaciji obilježavanja blagdana, spomendana i drugih svečanosti u čast stradalih hrvatskih branitelja i civila iz Domovinskog rata; ostvarivanje prava na jednokratnu novčanu pomoć zbog nemogućnosti podmirenja osnovnih životnih potreba; u stvarima koje se odnose na usluge osobe za pružanje njege i pomoći; na besplatni topli obrok; ostvarivanje prava osoba određenih Zakonom o hrvatskim braniteljima iz Domovinskog rata i članovima njihovih obitelji, Zakonom o zaštiti vojnih i civilnih invalida rata i Zakonom o civilnim stradalnicima iz Domovinskog rata na besplatne udžbenike; sastavljanje mjesečnih, polugodišnjih i godišnjih izvještaja o broju svih korisnika po pojedinačnim pravima, te vođenje evidencije svih korisnika; obavljanje poslova obračuna i isplate novčanih sredstava temeljem prava korisnika po osnovi Zakona o hrvatskim braniteljima iz Domovinskog rata i članovima njihovih obitelji, Zakona o zaštiti vojnih i civilnih invalida rata i Zakona o civilnim stradalnicima iz Domovinskog rata, te vođenje evidencije izvršenih isplata i povrata nepripadno isplaćenih prava; izdavanje potvrde o statusu HRVI iz Domovinskog rata i člana obitelji smrtno stradalog ili nestalog hrvatskog branitelja iz Domovinskog rata, status civilnog invalida rata, ratnog i mirnodopskog vojnog invalida rata, status civilnog stradalnika i člana obitelji smrtnog stradalog ili nestalog civilnog stradalnika, kao i potvrde o novčanim primanjima po Zakonu o hrvatskim braniteljima iz Domovinskog rata i članovima njihovih obitelji, Zakonu o zaštiti vojnih i civilnih invalida rata i Zakonu o civilnim stradalnicima iz Domovinskog rata; Postupanje i rješavanje u postupcima po Zakonu o civilnim stradalnicima iz Domovinskog rata: statusa civilnog stradalnika; prava invalida po osnovi oštećenja organizma: osobna invalidnina, dodatak za njegu i pomoć druge osobe, ortopedski dodatak, posebni dodatak; prava po osnovi gubitka ili nestanka člana obitelji: obiteljska invalidnina, povećana obiteljska invalidnina, uvećana obiteljska invalidnina, obiteljska invalidnina nakon smrti civilnog invalida iz Domovinskog rata I. do IV. skupine i novčana naknada u iznosu obiteljske invalidnine, povećane i uvećane obiteljske invalidnine; ostala prava: novčana naknada za civilne stradalnike iz Domovinskog rata, pravo na jednokratnu novčanu pomoć, dodatak za pripomoć u kući, pravo na besplatne udžbenike, pravo na primarnu pravnu pomoć, oslobođenje od plaćanja sudskih, upravnih i javnobilježničkih pristojbi, pravo na troškove prijevoza i ukopa posmrtnih ostataka ekshumiranih i identificiranih civilnih osoba nestalih u Domovinskom ratu na području Republike Hrvatske,

- priznavanje prava na obvezno zdravstveno osiguranje neosiguranih osoba; izdavanje potvrda o uzdržavanju i obiteljskom statusu; izdavanje objava za povlaštenu i besplatnu vožnju invalidnim osobama, te pratitelju invalidne osobe; izdavanje objava za povlašteni prijevoz,

- ovjera knjige evidencije o liječničkim receptima izdanim za lijekove što sadrže opojne droge ili psihotropne tvari; priznavanje prava na obvezno zdravstveno osiguranje osoba nesposobnih za samostalan život i rad koje nemaju sredstava za uzdržavanje i zdravstvenu zaštitu ne mogu ostvariti po drugoj osnovi.

- davanje odobrenja za prikupljanje i pružanje humanitarne pomoći; davanje odobrenja za provođenje humanitarne akcije; donošenje rješenja o uplati neutrošenih sredstava humanitarne akcije; prikupljanje, dostavljanje i publiciranje propisanih izvješća i vođenje propisanih evidencija koje se odnose na humanitarnu pomoć.

2) i druge poslove iz područja djelatnosti koji su mu stavljeni u nadležnost posebnim zakonom.“

**Članak 4.**

Ova Odluka stupa na snagu osmog dana od objave u "Službenim novinama Istarske županije".

KLASA:

URBROJ:

Pazin,

REPUBLIKA HRVATSKA

SKUPŠTINA ISTARSKE ŽUPANIJE

PREDSJEDNICA

Sandra Ćakić Kuhar